Էուֆեմե (արբանյակ)

Էուֆեմե (), կամ Յուպիտեր LX, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Սքոթ Շեփարդի ղեկավարած խմբի կողմից, հայտնաբերման մասին հայտարարվել է 2003 թվականին, սկզբում արբանյակը ստացել է  ժամանակավոր անվանումը։ Հայտնաբերումից հետո արբանյակը չէր դիտարկվել և համարվում էր կորսված, սակայն այն վերահայտնաբերվեց 2017 թվականին։

Էուֆեմեն ունի մոտ 2 կմ տրամագիծ, և պտտվում է Յուպիտերի շուրջ միջինում 21 199 710 միլիոն կմ հեռավորության վրա, 627,8 օրվա ընթացքում։ Արբանյակի ուղեծրի թեքումը կազմում է 148° խավարածրի հարթության նկատմամբ (146° Յուպիտերի հասարակածի նկատմամբ), իսկ էքսցենտրիսիտետը 0,253 է։

Էուֆեմեն պատկանում է Անանկեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 19,3 - 22,7 գիգամետր միջակայքում, իսկ ուղեծրի թեքումը մոտ 150° է։

Արբանյակի անունը տրվել է 2019 թվականին, այն անվանվել է Հունական դիցաբանության ոգի Էուֆեմեի անունով. Հեփեստոսի և Ագլայայի դուստրը և Զևսի թոռնուհին։

Տես նաև 
 Յուպիտերի արբանյակներ

Ծանոթագրություններ 

Յուպիտերի արբանյակներ
Անկանոն արբանյակներ